**ДО**

**ОБЩИНСКИ СЪВЕТ**

**ГРАД ЕЛХОВО**

**ПРЕДЛОЖЕНИЕ**

**от**

**ПЕТЪР ГЕОРГИЕВ ГЕНДОВ – кмет на община Елхово**

**ОТНОСНО: Актуализация на** **сборния бюджет на община Елхово за 2024 година**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Предлагам на Вашето внимание актуализация на сборния бюджет на община Елхово за 2024 година.

Със Закона за държавния бюджет на Република България за 2024 г. е въведено ново изискване относно целевата субсидия за капиталови разходи, а именно: да бъде наредена чрез директни разплащания към контрагенти в рамките на 2024 г. Т.е. не може да остават средства от нея по банковата сметка на общината, които да бъдат прехвърлени за следващата година, каквато практика имахме до сега. С цел усвояване в пълен размер на предоставената от Централния бюджет целева субсидия за капиталови разходи на община Елхово, която е в размер на 1 589 700 лв., предлагаме компенсирани промени между планирани капиталови обекти, за които са проведени обществени поръчки, сключени договори и е започнало тяхното строителство. Това са следните капиталови обекти с източник на финансиране целева субсидия за капиталови разходи:

* Основен ремонт тротоари ул.“Вардар“ от ул.“Ж.Петков“ до ул.“Черно море“ – било 550 000 лв., става 480 800 лв. или изменение „-„69 200 лв.;
* Благоустрояване на ПИ 27382.500.9935, подмяна на тротоарна настилка и асфалтиране – било 340 000 лв., става 354 115 лв. или изменение „+“14 115 лв.;
* Благоустрояване на ПИ 27382.500.9504, подмяна на тротоарна настилка и асфалтиране – било 340 000 лв., става 353 975 лв. или изменение „+“13 975 лв.;
* Изграждане метална конструкция в ПИ 27382.500.7121 – било 167 700 лв., става 167 010 лв. или изменение „-“690 лв.;
* Благоустрояване на югоизточна входна пътна артерия на гр.Елхово (кръстовище път І-7 и ул.“Ангел Вълев“) – било 96 000 лв., става 227 140 лв. или изменение „+“131 140 лв.;
* Благоустрояване на северна входна пътна артерия на гр.Елхово (кръстовище път І-7 и ул.“Ал.Стамболийски“) – било 96 000 лв., става 6 660 лв. или изменение „-“89 340 лв.;

По повод предстоящите коледни и новогодишни празници предлагаме закупуване на коледна украса, включваща коледна къщичка на Рождество Христово на стойност 3 410 лв. и коледна арка на стойност 6 720 лв. Същите са с единична цена над 1 000 лв. и съгласно счетоводната политика на общината се класифицират като дълготраен материален актив и следва да бъдат включени в капиталовата програма на общината. Средствата се осигуряват чрез компенсирани промени в местна дейност „Други дейности по културата“.

Община Елхово сключи договор с ДФ“Земеделие“ /МИГ Елхово-Болярово/ за изпълнение на проект „Подпомагане провеждането на местни празници, обичаи и традиции, и популяризиране на идентичността на Общината“. В бюджета на проекта е планирано закупуване на експозиционни павилиони – 2 броя на обща стойност 11 520 лв., които представляват дълготраен актив и следва да се включат в капиталовата програма на общината.

В ДВ, бр.83 от 1 октомври 2024 г. е обнародван Закон за изменение на Закона за държавния бюджет на Република България за 2024 г., съгласно който се изменя Приложение № 3 към чл.107, ал.13 от ЗДБРБ за 2024 г., в което е включена искана промяна от общинска администрация в стойността на обект „Изграждане на кръгово кръстовище на ул."Александър Стамболийски" с ул.“Ангел Вълев“, гр.Елхово“, а именно от 176 100 лв. в размер на 525 776 лв.

Съгласно взето решение №129/13/5 по Протокол №13 от 26.09.2024 г. са осигурени средства за разплащане на „Актуализация на работен проект и упражняване на авторски надзор по време на строителството на обект: Депо за твърди битови отпадъци /неопасни/ отпадъци на общините Елхово и Болярово – етап № 2“ на стойност 70 200 лв. от наличните отчисления за 2024 г., които следва да бъдат включени в капиталовата програма на общината.

В дейност „Други дейности по икономиката“ е планиран капиталов обект „Оценка съответствието на инвестиционни проекти и осъществяване строителен надзор“. Необходимо е според характера на обектите средствата да бъдат насочени към съответните дейности. Това са следните обекти:

- Изграждане на СКО към имоти на ул.“Тунджа“ в участъка от ул.“Ст.Караджа“ до ул.“П.Д.Петков“ – оценка на съответствието – 55 лв. и независим строителен надзор 954 лв. или общо 1 009 лв.

В дейност „Други дейности по икономиката“ е планиран капиталов обект „Разработване програми и проекти“. Необходимо е според предмета на проектиране средствата да бъдат насочени към съответните дейности. Това са следните проекти:

* Изготвяне на технически проект на язовир, представляващ ПИ с идент.06001.28.52 / стар 000066/ по КК с.Бояново – 12 000 лв.
* Основен ремонт ул."Ангел Вълев", гр.Елхово – 6 600 лв.
* Основен ремонт ул."Ж.Петков" в участъка от пл."Хр. Ботев" до ул."Ал. Стамболийски" в град Елхово – 2 970 лв.
* Изграждане метална конструкция в ПИ 27382.500.7121 – 3 840 лв.

Предлагаме включване на текущ ремонт на общинско помещение, находящо се на партера на блок 30, ул.“Г.Димитров“, с.Бояново за обособяването му като пенсионерски клуб в размер на 3 000 лв. Финансирането ще бъде от преходен остатък от продажба на нефинансови активи за селото, планирани за ремонт водопроводна мрежа.

Продължителното засушаване съпроводено с  високите температури през летния период доведе до намаляване дебита на водоизточниците на територията на община Елхово и до режим на водата в някои населени места. Поради това предлагаме от общинския бюджет да бъдат осигурени средства в размер на 40 000 лв. за изготвяне на геофизични карти, извършване на сондажни дейности с дълбочина от 40 до 70 м., полагане на PVC тръби и закупуване на многофазна многостъпална сондажна помпа – 2 броя с цел осигуряване на захранване с вода на населението. Средствата ще бъдат осигурени от преизпълнение на планираните приходи от наеми на земя.

Постъпи предложение с вх.№67-00-167 от 01.10.2024 г. от директора на второстепенен разпоредител с бюджет ОУ“Св.П.Хилендарски“, гр.Елхово относно включване закупуването на компютърна техника, климатици и оборудване на стойност 158 396 лв. във връзка с изпълнение на проект по процедура „Училищна STEM среда“.

От директора на ОУ“Св.П.Хилендарски“, с.Бояново постъпи предложение с вх.№67-00-166/30.09.2024 г. също за включване на нови капиталови обекти – закупуване на лаптопи, принтер, интерактивен дисплей и оборудване на стойност 31 051 лв. във връзка с изпълнение на проект по процедура „Училищна STEM среда“.

Входирано е предложение с №67-00-175 от 16.10.2024 г. от директора на ОУ“Св.Св.Кирил и Методий“ за закупуване на интерактивен под на стойност 6 570 лв., осигурени чрез вътрешно преразпределение на планираните вече капиталови разходи за училището.

Във връзка с гореизложеното предлагам Общински съвет, гр.Елхово да вземе следните

**Р Е Ш Е Н И Я:**

І. На основание чл.21, ал.1, т.6 от Закона за местното самоуправление и местната администрация и чл.124, ал.1 и ал.2 от Закона за публичните финанси променя сборния бюджет на община Елхово съгласно Приложение № 1.

ІІ. На основание чл.21, ал.1, т.6 от Закона за местното самоуправление и местната администрация и чл.127, ал.1 от Закона за публичните финанси променя поименния списък за капиталови разходи съгласно Приложение № 2.

ІІІ. На основание чл.21, ал.1, т.6 от Закона за местното самоуправление и местната администрация във връзка с решение № 38/5/5, раздел V, т.2 по Протокол № 5 от 19.02.2024 г. и решение № 117/12/2 по Протокол № 12 от 25.07.2024 г. променя:

*1. разпределението на Целевата субсидия за капиталови разходи в размер на 1 589 700 лв., както следва:*

1.1. обект „Благоустрояване на ПИ 27382.500.9935, подмяна на тротоарна настилка и асфалтиране“ – било 340 000 лв., става 354 115 лв. или изменение „+“14 115 лв.;

1.2. обект „Благоустрояване на ПИ 27382.500.9504, подмяна на тротоарна настилка и асфалтиране“ – било 340 000 лв., 353 975 лв. или изменение „+“13 975 лв.;

1.3. обект „ Изграждане метална конструкция в ПИ 27382.500.7121“ – било 167 700 лв., става 167 010 лв. или изменение „-“690 лв.;

1.4. обект „Основен ремонт тротоари ул.“Вардар“ от ул.“Ж.Петков“ до ул.“Черно море“ – било 550 000 лв., става 480 800 лв. или изменение „-„69 200 лв.;

1.5. обект „Благоустрояване на югоизточна входна пътна артерия на гр.Елхово (кръстовище път І-7 и ул.“Ангел Вълев“)“ – било 96 000 лв., става 227 140 лв. или изменение „+“131 140 лв.;

1.6. обект „Благоустрояване на северна входна пътна артерия на гр.Елхово (кръстовище път І-7 и ул.“Ал.Стамболийски“)“ – било 96 000 лв., става 6 660 лв. или изменение „-“89 340 лв.

*2. разчети за разходи,* *финансирани с постъпления от продажба на общински нефинансови активи във връзка с разпоредбите на чл.127 ал.2 от Закона за публичните финанси, в размер на 1 147 163 лв., в т.ч. преходен остатък 994 998 лв. съгласно Приложение № 7, от които*:

*- за капиталови разходи било 379 581 лв., става 329 167 лв., или изменение „-„50 414 лв., както следва:*

2.4. обект „Благоустрояване на югоизточна входна пътна артерия на гр.Елхово (кръстовище път І-7 и ул.“Ангел Вълев“) – било 163 280 лв., става 23 526 лв., изменение „-„139 754 лв.

2.5. обект „Благоустрояване на северна входна пътна артерия на гр.Елхово (кръстовище път І-7 и ул.“Ал.Стамболийски“)“ – било 50 000 лв., става 139 340 лв., изменение +89 340 лв.

*- за текущи ремонти било 767 582 лв., става 817 996 лв., или изменение „+„50 414 лв.*

Решението в останалата си част остава непроменено.

**ПЕТЪР ГЕНДОВ**

*Кмет на община Елхово*